Kronična bubrežna bolest-veliki javnozdravstveni problem

Kronična bubrežna bolest (KBB) je značajan javnozdravstveni problem sa čestim neželjenim posljedicama po zdravlje bolesnika. Definira se kao poremećaj u strukturi ili funkciji bubrega koji je prisutan dulje od tri mjeseca. KBB obuhvaća heterogenu skupinu bolesti: dijabetička nefropatija, ishemijska nefropatija, glomerulonefritisi itd. Osnovni parametri u dijagnostici su određivanje albuminurije (pokazatelj oštećenja strukture) te procjena glomerularne filtracije (eGFR). Procjenjuje se kako 10% odraslog stanovništva u razvijenim zemljama ima KBB. U tijeku je akcija HDNDT i KOHOM-a u probiru bolesnika u našoj zemlji.

Posljedice KBB su mnogobrojne. Smatra se kako je KBB jedan od najznačajnijih rizika kardiovaskularnih bolesti. Većima bolesnika s KBB umire zbog kardiovaskularnih komplikacija i prije završnog stadija bubrežnog oštećenja. U KBB pored tradicijskih čimbenika rizika postoje i dodatni rizici: anemija, poremećaj mineralnog metabolizma, kronična upala itd.

Probir na KBB je značaja jer danas raspolažemo lijekovima koji mogu značajno usporiti KBB npr. RAAS blokatori, SGLT 2 inhibitori i spriječiti mnogobrojne komplikacije.

Izv.prof.dr.sc. Draško Pavlović

Internist nefrolog